Official Journal C 152 , 28/06/2003 P. 0002 - 0006



Att tal-Kunsill tal-5 ta' Ġunju 2003 li jemenda r-Regolamenti tal-Personal li japplikaw għall-impjegati ta' l-Europol (2003/C 152/02) IL-KUNSILL TA' L-UNJONI EWROPEA, Wara li kkonsidra l-Konvenzjoni dwar l-stabbiliment ta' Uffiċċju Ewropew tal-Pulizija (il-Konvenzjoni dwar l-Europol) [1], u b'mod partikolari l-Artikolu 30(3) tagħha, Wara li kkonsidra l-inizjattiva tar-Renju tad-Danimarka [2] Wara li kkonsidra l-Opinjoni tal-Parlament Ewropew [3], Wara li kkonsidra l-opinjoni tal-Bord tal-Ġestjoni ta' l-Europol, Billi: (1) Ir-Regolamenti tal-Personal li japplikaw għall-impjegati ta' l-Europol, kif stabbiliti fl-Att tal-Kunsill tat-3 ta' Diċembru 1998 [4], għandhom jiġu emendati b'mod partikolari sabiex jistabbilixxu dispożizzjonijiet speċjali għall-uffiċjali ta' l-Europol li jservu f'pajjiżi terzi, minħabba l-kondizzjonijiet speċjali tal-ħajja fihom. (2) Huwa għall-Kunsill, filwaqt li jaġixxi b'mod unanimu, li jistabbilixxi l-arranġamenti ddettaljati li japplikaw għall-impjegati ta' l-Europol, ADOTTA DAN L-ATT: Artikolu 1 Ir-Regolamenti tal-Personal li japplikaw għall-Europol huma emendati kif ġej: 1. L-Artikolu 43 jiġi mibdul b'dan li ġej: "Artikolu 43 1. Ir-rimunerazzjoni tal-personal ta' l-Europol għandu jikkomprendi s-salarju bażiku, allokazzjonijiet għall-familja u, jekk, approprjat, allokazzjonijiet oħra. Għandhom jitħallsu fl-euro fl-Olanda. 2. Minkejja l-paragrafu 1, l-uffiċjal, li jiġi ttrasferit b'deċiżjoni tad-Direttur għal post tax-xogħol ieħor għajr fl-Olanda, jista' jagħżel li jkollu s-salarju tiegħu mħallas fil-munita tal-pajjiż fejn iwettaq id-dmirijiet tiegħu. F'dan il-każ, ir-rimunerazzjoni, bl-esklużjoni ta' kull allokazzjoni għall-edukazzjoni skond l-ewwel subparagrafu ta' l-Artikolu 3(1) u l-Artikolu 3(2) ta' l-Appendiċi 5, għandha tkun ippeżata, wara t-tnaqqis obbligatorju ddikjarat f'dawn ir-Regolamenti tal-Personal jew f'kull regolament ta' implimentazzjoni, u għandha tiġi kkalkolata fuq il-bażi tar-rata tal-kambju korrispondenti. F'kaħijiet eċċezzjonali ssostanzjati kif mistħoqq, id-Diretteur jista' jagħmel dan il-ħlas, fl-intier tiegħu jew f'parti minnu, f'munita oħra għajr dik tal-pajjiż tax-xogħol b'mod illi żżomm is-saħħa tagħha tax-xiri. 3. Il-piż applikabbli għandha tiġi kkalkolata b'rata ogħla, taħt jew egwali għal 100 % kif deċiż mid-Direttur, li tkun tirrifletti l-piżjiet l-iktar reċeni adottati mill-Kunsill lill-uffiċjali u lill-impjegati l-oħra fil-Komunitajiet Ewropej ipparagunati mal-piżjiet li japplikaw fl-Olanda, skond kif jistgħu' jiġu emendati. Id-Direttur għandu jgħarraf minnufih lill-Bord tal-Ġestjoni ta' l-Europol b'kull deċiżjoni meħuda skond dan il-paragrafu. Meta madankollu, fil-każ ta' pajjiż mogħti, il-varjazzjoni fl-ispiża tal-ħajja mkejla fuq il-bażi tal-piż u r-rata tal-kambju korrispondenti tinstab li tkun qabżet il-5 % mill-aħħar aġġustament, id-Direttur għandu jiddeċiedi dwar miżuri temporanji sabiex jaġġustaw il-piż u għandu jgħarraf bihom lill-Bord tal-Ġestjoni malajr kemm jista' jkun."; 2. Għandu jiddaħħal it-Titolu li ġej: "TITOLU III A L-UFFIĊJALI LI JSERVU F'PAJJIŻ TERZ Artikolu 100a Mingħajr preġudizzju għad-dispożizzjonijiet l-oħra fir-Regolamenti tal-Personal, l-Appendiċi 9 jistabbilixxi d-dispożizzjonijiet speċjali u eċċezzjonali li japplikaw għall-uffiċjali li jservu f'pajjiż terz." 3. l-Artikolu 7(4) ta' l-Appendiċi 5 għandu jiġi mibdul b'li ġej: "4. Id-dispożizzjonijiet preċedenti għandhom japplikaw għall-uffiċjali li l-post tax-xogħol u l-post ta' l-oriġini tagħhom huma fit-territorju ta' Stat Membru ta' l-Unjoni Ewropea. Uffiċjal li l-post ta' l-oriġini tiegħu jkun ‘il barra minn dan it-territorju għandu jkun intitolat għalih innifsu u, jekk intitolat li jirċievi allokazzjoni għall-familja, għal martu u d-dipendenti l-oħra fit-tifsira ta' l-Arikolu 2, darba f'kull sena kalendarja, bla ħsara għas-sottomissjoni ta' dokumenti ta' appoġġ, għall-ħlas lura ta' l-ispejjeż tal-vjaġġi lejn il-post ta' l-oriġini tiegħu, jew għal ħlas lura ta' l-ispejjeż tal-vjaġġi lejn pajjiż ieħor li ma jaqbżux l-ispejjeż tal-vjaġġi lejn il-post ta' l-oriġini tiegħu. Madankollu, jekk il-konjugi u l-persuni riferiti fl-Artikolu 2(2) ma jgħixux ma' l-uffiċjal fil-post tax-xogħol tiegħu/tagħha, għandhom ikunu intitolati għal darba f'kull sena kalendarja, bla ħsara għas-sottomissjoni tad-dokumenti ta' appoġġ, għall-ħlas lura ta' l-ispejjeż tal-vjaġġi mill-post ta' l-oriġini għall-post ta' l-impjieġ jew għall-ħlas lura ta' l-ispejjeż attwali tal-vjaġġi lejn post ieħor li ma jaqbżux l-ispejjeż tal-vjaġġ ta' qabel. Dan għandu japplika wkoll għall-uffiċjali li l-post ta' l-impjieġ tagħhom ikun ‘il barra mit-territorju ta' l-Istat Membru ta' l-Unjoni Ewropea, imma f'dawn il-każijiet id-Direttur jista' jiddeċiedi, b'deċiżjoni speċjali rraġjonata, illi l-uffiċjal għandu jkun intitolat għall-ħlas lura skond is-subparagrafi 1 u 2 għat-tieni darba fl-istess sena kalendarja."; 4. It-taqsima li ġejja għandha tiżdied mat-Taqsima 3 fl-Appendiċi 5: "G. L-allokazzjoni għall-addattament u l-għixien f'pajjiż ġdid Artikolu 17 1. Għandha titħallas allokazzjoni għall-addattament u l-għixien f'pajjiż ġdid ugwali għas-salarju bażiku ta' xahar lill-uffiċjal li jkun intitolat għall-allokazzjoni tal-familja jew għas-salarju bażiku ta' nofs xahar fil-każijiet l-oħra, lil uffiċjal li jkun obbligat li jibdel il-post tar-residenza tiegħu għal raġunijiet li jkollhom x'jaqsmu ma' deċiżjoni tad-Direttur li l-uffiċjal jiġi ttrasferit lejn post ieħor tax-xogħol. Fil-każijiet meta raġel u martu li jkunu uffiċjali ta' l-Europol ikunu t-tnejn intitolati għall-allokazzjoni ta' l-addattament u l-għixien f'post ġdid, dan għandu jitħallas lill-persuna li jkollha l-ogħla salarju. allokazzjoni għall-addattament u l-għixien f'pajjiż ġdid għandha tkun ippeżata bir-rata ffisata għall-post fejn l-uffiċjal ikun impjegat. 2. Allokazzjoni għall-addattament u l-għixien f'pajjiż ġdid għandha tkun ikkalkolata b'referenza għall-istatus taż-żwieġ u s-salarju ta' l-uffiċjal fil-jum tat-trasferiment lejn post ġdid tax-xogħol. 3. Jekk l-uffiċjal hekk jitlob, ħamsin fil-mija taallokazzjoni għall-addattament u l-għixien f'pajjiż ġdid għandu jitħallas bil-quddiem. Il-ħamsin fil-mija li jkun fadal għandhom jitħallsu meta jiġu prodotti d-dokumnti li jistabbilixxu illi l-uffiċjal, u l-familja tiegħu, jekk ikun intitolat għall-allokazzjoni tal-familja, ikunu marru joqogħdu fil-post fejn ikun sejjer jaħdem. 4. Minkejja l-paragrafu 2, uffiċjal li jkun intitolat għall-allokazzjoni tal-familja u ma jmurx joqgħod mal-familja tiegħu fil-post fejn ikun impjegat għandu jirċievi nofs is-sussdju biss li għalih ikun xorta oħra intitolat. It-tieni nofs għandu jitħallas meta l-familja tiegħu tmur toqgħod fil-post fejn ikun impjegat, sakemm tagħmel dan ġewwa l-perjodu taż-żmien ta' sena nid-data tat-trasferiment tiegħu. Meta l-uffiċjal jiġi ttrasferit lejn il-post fejn tirresjiedi l-familja tiegħu qabel ma l-familja tkun marret toqgħod fil-post fejn ikun impjegat, ma għandux b'hekk ikun intitolat għall-allokazzjoni ta' l-addattament u l-għixien f'pajjiż ieħor." ; 5. Għandu jiżdied l-Appendiċi li ġej: " APPENDIĊI 9 Id-dispożizzjonijiet speċjali u eċċezzjonali li japplikaw għall-uffiċjali li jservu f'pajjiż terz TAQSIMA 1 Dispożizzjonijiet ġenerali Artikolu 1 Dan l-Appendiċi jistabbilixxi d-dispożizzjonijiet speċjali u eċċezzjonali li japplikaw għall-uffiċjali ta' l-Europol li jservu f'pajjiż terz. Artikolu 2 Bid-deċiżjoni tad-Direttur, fl-interessi tas-servizz, l-uffiċjali jistgħu jiġu ttrasferiti bil-kunsens tagħhom sabiex iservu f'pajjiż terz. Trasferiment ma jistax ikun itwal mit-tul taż-żmien tal-kuntratt ta' l-uffiċjal. Artikolu 3 Sabiex jitħallew perjodi taż-żmien tat-taħriġ mill-ġdid ta' tul limitat taż-żmien, id-Direttur jista' jiddeċiedi li jassenja uffiċjal li jservi f'pajjiż terz għal post temporanju fil-kwartieri ġenerali ta' l-Europol. Dawn l-assenjamenti ma jistgħux ikunu itwal mit-tul taż-żmien tal-kuntratt ta' l-uffiċjal. Id-Direttur jista' jiddeċiedi, fuq il-bażi tad-dispożizzjonijiet ġenerali ta' l-implimentazzjoni illi uffiċjal għandu jissokta bla ħsara għal ċerti dispożizzjonijiet ta' dan l-Appendiċi għat-tul taż-żmien ta' l-assenjament temporanju, minbarra l-Artikolu 5, 8 u 9. TAQSIMA 2 L-obbligi Artikolu 4 Uffiċjal għandu jwettaq dmirijietu fil-post li għalih ikun ittrasferit fl-interessi tas-servizz. Artikolu 5 Jekk l-Europol tipprovdi lill-uffiċjal b' akkommodazzjoni, li tikkorrispondi għall-kompożizzjoni tal-familja dipendenti tiegħu, għandu jkun meħtieġ li jgħix fiha. TAQSIMA 3 Il-kondizzjonijiet tax-xogħol Artikolu 6 Uffiċjal għandu jkun intitolat, għal kull sena kalendarja, għal btala annwali ta' tlitt ijiem tax-xogħol f'kull xahar ta' servizz. Artikolu 7 1. Fis-sena li fiha l-uffiċjal jibda jwettaq jew jieqaf milli jwettaq id-dmirijiet tiegħu f'pajjiż terz, għandu jkun intitolat għal btala ta' tlitt ijiem tax-xogħol għal kull xahar ikkompletat fis-servizz, għal tlitt ijiem tax-xogħol għal xahar mhux ikkompletat tas-servizz li jikkonsisti minn iktar minn 15-il jum u għal jum u nofs tax-xogħol għal xahar mhux ikkompletat ta' 15-il jum jew inqas. 2. Meta, għal raġunijiet oħra għajr il-ħtiġiet tas-servizz, uffiċjal ma jużax il-btala annwali kollha tiegħu qabel it-tmiem tas-sena kalendarja korrenti, l-ammont tal-btala li jista' jitgħadda għas-sena ta' wara ma għandux jaqbeż il-15-il jum tax-xogħol. TAQSIMA 4 Il-qligħ mill-impjieg u allokazzjonijiet tal-familja Artikolu 8 1. Għandha tiġi ffissata allokazzjoni għall-kondizzjonijiet tal-għixien, skond il-post tax-xogħol ta' l-uffiċjal, bħala perċentwaġġ ta' ammont tar-referenza. Dan l-ammont tar-referenza għandu jikkonsisti mis-salarju bażiku totali, flimkien ma' allokazzjoni għall-espatrijazzjoni, allokazzjoni tal-familja u allokazzjoni għat-tfal dipendenti, mingħajr it-tnaqqis obbligatorju riferit fir-Regolament tal-Personal jew fir-regolamenti adottati sabiex jimplimentawhom. Meta uffiċjal ikun impjegat f'pajjiż li fih il-kondizzjonijiet tal-għixien jitqiesu bħala ekwivalenti għal dawk normalment misjuba fl-Unjoni Ewopea, l-ebda allokazzjoni minn dawn ma għandha titħallas. Allokazzjoni għall-kondizzjonijiet tal-għixien għandha tiġi ffissata kif ġej: Il-parametri li jridu jitqiesu sabiex tiġi ffissata allokazzjoni għall-kondizzjonijiet tal-għixien għandhom ikunu li ġejjin: - l-ambjent tas-saħħa u ta' l-isptarijiet, - is-sigurtà, - il-klima, li għalihom għandha tiġi applikata piż ta': - il-grad ta' l-iżolazzjoni, - il-kondizzjonijiet oħra lokali, li għalihom għandha tiġi applikata piż ta' 0,5. Kull parametru għandu jkollu l-valur li ġej: 0 : meta l-kondizzjonijiet ikunu normali imma mhux ekwivalenti għal dawk li normalment jinsabu fl-Unjoni Ewropea; 2 : meta l-kondizzjonijiet ikunu diffiċli mqabbla ma' dawk li normalment jinsabu fl-Unjoni Ewropea; 4 : meta l-kondizzjonijiet ikunu diffiċli ħafna mqabbla ma' dawk li normalment jinsabu fl-Unjoni Ewropea. allokazzjoni għandha tiġi ffissata bħala perċentwaġġ ta' l-ammont tar-referenza riferit fl-ewwel subparagrafu, skond l-iskala li ġejja: - 10 % meta l-valur ikun egwali għal 0, - 15 % meta l-valur ikun ikbar minn 0 imma mhux ikbar minn 2, - 20 % meta l-valur ikun ikbar minn 2 imma mhux ikbar minn 5, - 25 % meta l-valur ikun ikbar minn 5 imma mhux ikbar minn 7, - 30 % meta l-valur ikun ikbar minn 7 imma mhux ikbar minn 9, - 35 % meta l-valur ikun ikbar minn 9 imma mhux ikbar minn 11, - 40 % meta l-valur ikun ikbar minn 11. Allokazzjoni għall-kondizzjonijiet tal-għixien iffissata għal kull post tax-xogħol għandha tiġi riveduta u, meta approprjat, aġġustata kull sena mid-Direttur wara li tinkiseb l-opinjoni tal-Kumitat tal-Personal. 2. Jekk il-kondizzjonijiet tal-għixien fuq il-post tax-xogħol huma hekk illi jqiegħdu lill-uffiċjal f'riskju personali, għandu jitħallas lilu allokazzjoni addizzjonali temporanji skond id-deċiżjoni speċjali, irraġjonata tad-Direttur. Din l-allokazzjoni għandha tiġi ffissat bħala perċentwaġġ ta' l-ammont ta' referenza riferit fl-ewwel subparagrafu tal-paragrafu 1: - għal 5 % meta l-awtorit tagħti l-parir lill-personal tagħha li jissetiljaw lill-familji tagħhom fil-post tax-xogħol, - għal 10 % meta l-awtorit tiddeċiedi li tnaqqas tempornjament in-numru tal-personal li jkun iservi fil-post tax-xogħol. Artikolu 9 1. Jekk l-ispejjeż attwali għall-edukazzjoni miġrura minn uffiċċjal għal tifel/tifla dipendenti li jkunu jattendu regolarment fuq bażi full-time stabbiliment edukattiv ta' l-edukazzjoni primarja jew sekondarja fil-pajjiż tax-xogħol, jaqbżu l-allokazzjoni massima għall-edukazzjoni skond l-Artikolu 3 ta' l-Appendiċi 5, l-uffiċjal huwa intitolat li jirċievi allokazzjoni addizzjonali oħra li tkopri l-ispejjeż attwali edukattivi sa massimu ta' darbtejn l-allokazzjoni massimu għall-edukazzjoni skond l-Artikolu 3 ta' l-Appendiċi 5. 2. Jekk it-tifel/tifla jkunu jattendu regolarment fuq bażi full-time stabbilitemt edukattiv ta' l-edukazzjoni terzjarja, l-allokazzjoni għall-edukazzjoni għandha tkun ta' 150 % ta' l-ammont imsemmi fit-tieni subparagrafu ta' l-Artikolu 3(1) ta' l-Appendiċi 5. 3. Il-ħlas ta' l-allokazzjoni għandu jsir mal-produzzjoni tad-dokumenti ta' appoġġ. Artikolu 10 1. Ir-rifużjonijiet mistħoqqa lill-uffiċjali għandhom jitħallsu jew fl-euro jew fil-munita korrenti tal-pajjiż tax-xogħol, fuq il-bażi ta' talba rraġjonata mill-uffiċjal. 2. L-uffiċjali jistgħu jagħżlu li jkollhom l-allokazzjoni għall-addattament u l-għixien f'pajjiż ġdid mill-ġdid jew fl-euro jew fil-munita korrenti tal-post tax-xogħol. Fil-każ ta' l-aħħar, għandu jkun bla ħsara għall piż ta' l-Europol iffissata għall-post tax-xogħol u kkonvertit skond ir-rata korrispondenti tal-kambju. TAQSIMA 5 Ir-regoli li għandhom x'jaqsmu mar-rifużjoni ta' l-ispejjeż Artikolu 11 1. Uffiċjal ipprovvdut bl-akkommodazzjoni skond l-Artikolu 5 u l-Artikolu 13 u li, għal raġunijiet li ma jkollux kontroll fuqhom, ikun obbligat li jibdel ir-residenza tiegħu fil-post tax-xogħol għandu, bid-deċiżjoni speċjali u rraġjonata tad-Direttur, jiġi rrifondut l-ispejjeż miġrura rigward il-ġarr tal-għamara u ta' l-effetti personali, meta jipproduċi d-dokumenti ta' l-appoġġ u skond ir-regoli tal-ġarr. 2. F'dawn il-kaħijiet, għandu jkollu l-ispejjeż attwali tiegħu għall-addttament u l-għixien fil-post irrifonduti mal-produzzjoni tad-dokumenti ta' appoġġ, bla ħsara għal massimu egwali għall-allokazzjoni għall-addattament u l-għixien f'pajjiż ġdid mill-ġdid kif imsemmi fl-Artikolu 17 ta' l-Appendiċi 5. Artikolu 12 1. Uffiċjali li, fil-post tiegħu tax-xogħol, ikun joqgħod f'lukanda għaliex l-akkommodazzjoni pprovvduta fl-Artikolu 5 ma tkunx għadha tista' tiġi allokata lilu jew ma tibqax disponibbli għalih jew li, għal raġunijiet li ma jkollux kontroll fuqhom, ma jkunx kapaċi li jieħu pussess ta' l-akkommodazzjoni tiegħu, għandu jiġi rrifondut l-ispejjeż tal-lukanda tiegħu nnifsu u tal-familja tiegħu mal-produzzjoni tal-kontijiet tal-lukanda, wara l-awtorizzazzjoni minn qabel tad-Direttur. L-uffiċjal għandu jriċievi wkoll nofs l-allokazzjoni tal-manteminent ipprovduta fl-Artikolu 9 ta' l-Appendiċi 5, għajr meta d-Direttur jieħu deċiżjoni speċjali illi jeżisti każ ta' "forza maġġuri". 2. Meta ma tistax tiġi pprovvduta akkommodazzjoni f'luknnda, l-uffiċjal għandu jkun intitolat għal rifużjoni ta' l-ispejjeż attwali tal-kera ta' l-akkommodazzjoni temporanja, wara l-awtorizzazzjoni minn qabel tad-Direttur. Artikolu 13 Meta l-Europol ma tipprovdix akkommodazzjoni lill-uffiċjal, għandha tiġi rrifondata l-kera tiegħu, sakemm din l-akkommodazzjoni tikkorrispondi għal-livell tad-dmiritjiet tiegħu u rigward il-kompożizzjoni tal-familja dipendenti tiegħu. L-ispejjeż massimi raġjonevoli tal-kera għall-post fejn l-uffiċjal ikun impjegat iridu jiġu stabbiliti mid-Direttur ta' l-Europol filwaqt li jirriflettu l-ispejjeż massimi tal-kera li japplikaw għall-uffiċjali u l-impjegati l-oħra tal-Komunitajiet Ewropej li għandhom l-istess pożizzjonijiet fl-istess post tax-xogħol. Artikolu 14 Fl-eventwalit tat-tmiem tas-servizz, jew mewt, l-Europol għandha, bla ħsara għall-kondizzjonijiet stabbiliti mid-Direttur, iġġorr l-ispejjeż attwali taċ-ċaqliq tal-għamara u l-effetti personali ta' l-uffiċjal mill-post tal-lokazzjoi tiegħu f'dan iż-żmien għall-post ta' l-oriġini tiegħu u tat-trasport tal-għamara u ta' l-effetti personali tiegħu mill-post tax-xogħol għall-post ta' l-oriġini. Artikolu 15 Uffiċjal li ma jkollux aċċess għal karozza tas-servizz għax-xogħol uffiċjali konness mat-twettiq tad-dmirijiet tiegħu għandu jirċievi l-allokazzjoni skond il-mili għall-użu tal-karozza tiegħu nnifsu. Id-Direttur għandu jiffissa l-ammont ta' l-allokazzjoni. TAQSIMA 6 Il-benefiċċji tas-sigurt soċjali Artikolu 16 L-uffiċjal, martu/żewġha, it-tfal tagħhom u kull persuna dipendenti mill-uffiċjal għandhom ikunu assikurati għar-ripatrijazzjoni għal-raġunijiet ta' saħħa fil-każ ta' emerġenza jew emerġenza estrema; il-premium għandu jiġi mħallas fl-intier tiegħu mill-Europol. Artikolu 17 1. Ir-raġel jew martu, it-tfal u l-persuni l-oħra dipendenti mill-uffiċjal għandhom ikunu assikurati kontra l-inċidenti li jiġru barra mill-Unjoni Ewropea. 2. L-uffiċjal, martu/żewġha, it-tfal u l-persuni l-oħra dipendenti mill-uffiċjal għandhom ikunu assikurati kontra l-lijabbilt għall-ħsara materjali u l-inġurji fiżiċi li jiġru lil partijiet terzi, meta jiġru barra mill-Unjoni Ewropea. 3. Nofs il-premiums ta' l-assigurazzjoni skond dan l-Artikolu għandu jitħallas mill-uffiċjal u nofs mill-Europol. TAQSIMA 7 Allokazzjoni għall-edukazzjoni għall-uffiċjali li jkunu ġejjin lura minn trasferiment Artikolu 18 1. Id-direttur jista' jiddeċiedi, b'deċiżjoni speċjali rraġjonata, illi uffiċjal li jiġi lura mis-servizz f'pajjiż terz, li ma jkunx jirċievi allokazzjoni għall-espatrijazzjoni fl-Olanda, għandu jkun intitolat li jirċievi allokazzjoni għall-edukazzjoni speċifikat fl-Artikolu 3 ta' l-Appendiċi 5, sabiex jgħin wild dipendenti li l-edukazzjoni tiegħu fil-pajjiż terz kienet f'ilsien ieħor għajr l-ilsien ta' l-omm tal-wild, li jissokta l-edukazzjoni tiegħu jew tagħha fl-Olanda fl-ilsien li fih il-wild ikun irċieva l-edukazzjoni fil-pajjiż terz. 2. Id-dritt li tiġi rċevuta allokazzjoni għall-edukazzjoni riferit fil-paragrafu 1 għandu japplika għal perjodu massimu taż-żmien ta' sitt snin mid-data tat-trasferiment imma f'kull każ mhux itwal mit-tul taż-żmien tal-kuntratt ta' l-uffiċjal. 3. L-uffiċjal għandu jissottometti applikazzjoni għall-benefiċċji skond dan l-Artikolu fi żmien sena wara r-ritorn tiegħu mis-servizz f'pajjiż terz. " Artikolu 2 Dan l-Att għandu jidħol fis-seħħ fil-jum ta' wara l-adozzjoni tiegħu. Artikolu 3 Dan l-Att għandu jiġi ppubblikat fil-Ġurnal Uffiċjali ta' l-Unjoni Ewropea. Magħmul fil-Lussemburgu, fil-5 ta' Ġunju 2003. Għall-Kunsill Il-President M. Chrisochoïdis [1] ĠU C 316, tas-27.11.1995, p. 2. Konvenzjoni kif l-aħħar emendata bil-Protokoll tat-28 ta' Novembru 2002 (ĠU L 234, tas-16.12.2002, p. 2). [2] ĠU C 286, tat-22.11.2002, p. 20. [3] Opinjoni tad-9 ta' April 2003 (għadha mhix ippubblikata fil-Ġurnal Uffiċjali). [4] ĠU C 26, tat-30.1.1999, p. 23. Att kif l-aħħar emendat bl-Att tal-Kunsill tad-19 ta' Diċembru 2002 (ĠU C 24, tal-31.1.2003, p. 1). --------------------------------------------------